Nnwodwoɔ

Nnwodwoɔ(a wɔsan frɛ no **cerebrovascular accident(CVA) anaa brain attack**)yɛ yareɛ a mogya ntumi nni aforosane wɔ adwene no mu na ne saa no ma adwene no ɛwu.Yɛwɔ nnwodwoɔ ahodoɔ mmienu:ischemic,a ɛsi ɛsiane mogya a ɛntumi nni aforosane no nti,ne hemorrhagic,a ɛsi ɛsiane mogyatuo nti.Ne mmienu nyinaa tumi ma adwene no fa baabi gyae adwuma yɛ.

Nnwodwoɔ ho nsɛnkyerɛnne ne mpopoeɛ no bi ne sɛ worentumi nfa nipadua no fa baabi nni dwuma,worentumi nte asɛm anaa nkasa,anisobiri,anaa sɛ w’ani baako nhunu adeɛ.Ɛho nsɛnkyerɛnne ne mpopoeɛ no ba berɛ a nnwodwoɔ asi no.Sɛ mpopoeɛ no di bɛyɛ sɛ dɔnhwere baako anaa mmienu a,wɔkasɛ ɛyɛ ischemic(TIA),a wɔsan frɛ no nnwodwoɔ a ɛnkyɛ.Hemorrhagic nnwodwoɔ de tipaeɛ ba.Nnwodwoɔ ho mpopoeɛ no bɛtumi aka hɔ koraa a ɛnkɔ bio.Nsunsuansoɔ a ɛkyɛ no de ahurututuo mu yareɛ ne dwonsɔtwaa no ho bɛto kyema ba.

Deɛ ɛma nnwodwoɔ yɛ hu ne mogyaborosoɔ.Ahodoɔ binom ne mogya mu sradeɛ a ɛkɔ soro,nnubɔnenom,npadua no mu sradeɛ bebree,asikyireyareɛ,TIA dada,sawa mu yareɛ,ne akoma a ɛbɔ ntɛntɛm.Nnwodwoɔ a ɛyɛ ischemic no,mogya no mu ntini sisi,ɛwɔ mu yɛwɔ nneɛma binom a  ɛtumi de ba nso.Nnwodwoɔ a ɛyɛ hemorrhagic no,mogya a ɛkɔ adwene no mu anaa sɛ mogya a ɛtu wɔ adwene nwoma no mu na ɛde ba.Mogyatuo no si ɛsiane adwene no baabi a ato kyema nti.Ɛho nhwehwɛmu no gyina nsɔhwɛ so ne mfoninitwa bi te sɛ CT scan anaa sɛ MRI scan.CT scan no bɛtumi ama mogyatuo no agyae,nanso ɛrentumi nsi ischemic ano,a kane no na worenhunu no wɔ CT scan so no.Wɔyɛ sɔhwɛ ahodoɔ bi te electrocardiogram(ECG)ne mogya mu sɔhwɛ  de hunu nneɛma binom a ɛyɛ hu na wɔayi deɛ ɛbɛtumi de aba no afiri hɔ.Sɛ asikyire sua wɔ nipadua no mu a,ɛtumi de saa mpopoeɛ no ba.

## Nsɔano
Nsɔano no bi ne sɛ worete nneɛma a ɛyɛ hu na ɛbɛtumi de nnwodwoɔ aba no so,sɛɛgyiri a wɔbue ntini no mu de kɔ adwene no mu wɔ wɔn a ɛyɛ problematic carotid narrowing,ne  nnipa a warfarin wɔ wɔn mu na wɔn akoma bɔ ntɛm no.Dɔkotafoɔ tumi kamfo Aspirin anaa sɛ statins nnuro sɛ ɛyɛ na ɛtumi si nnwodwoɔ ano.Nnwodwoɔ yɛ yareɛ a ano yɛ den.Nnwodwoɔ a ɛyɛ ischemic no,sɛ wohunu no bɛyɛ dɔnhwere mmiɛnsa de kɔ nnan ne dɔnhwere fa a,wɔbɛtumi de nnuro bi asi ano a ɛbɛnane mogya  a ada no,na nnwodwoɔ a ɛyɛ hemorrhagic no,wɔyɛ sɛɛgyiri.Ayarehwɛ a wɔbɔ mmɔden sɛ wɔbɛma faako a adwodwo no asane aba nkwa mu no,wɔfrɛ no  nnwodwoɔ nsiesie(stroke rehabilitation),na ɛkɔ so wɔ baabi a wɔsa nnwodwoɔ yareɛ no: mmom worenhunu weinom wɔ wiase afanaa nyinaa.

## Ntotoeɛ
Nnwodwoɔ,sɛ ɛyɛ ischemic anaa sɛ hemorrhagic no,ano yɛ den na ɛhia sɛ wɔsɔ ano ntɛm.Ɛho ayarehwɛ pɔtee no gyina nnwodwoɔ korɔ no so,berɛ no twam firi mpopoeɛ no ahyɛaseɛ,ne deɛ ɛde baeɛ no so.

## Ɛpidɛmiolɔgyi
Ɛyɛ afe mpem mmienu ne dubaako mu no,na nnwodwoɔ ne yareɛ a ɛtɔ so mmienu a ɛkum nnipa pa ara,wiase afanaa nyinaa,a wuo no yɛ ɔpepem nsia akyiri pɔ mmienu(6.2 million)(Wuo dodoɔ no nyinaa ɔha mu nkyekyɛmu dubaako,11%).

Ɛbɛyɛ sɛ nnipa ɔpepem dunson(17million) na wɔnyaa nnwodwoɔ wɔ afe mpem mmienu ne du no mu na nnipa ɔpepem aduasa mmiɛnsa nso na wɔnyaa nnwodwoɔ a wɔda so te ase.Bɛyɛ afe apem dunkron ne aduokron ne afe mpem mmienu ne du ntam no,mpɛn dodoɔ a na nnwodwoɔ si no so teeɛ bɛyɛ ɔha  mu nkyekyɛmu du wɔ aman a wɔakɔ wɔn anim no.Ne nyinaa mu no,sɛ wofa no nkyekyɛmu mmiɛnsa a,ɛmu mmienu na wɔyɛ mpaninfoɔ a wɔadi mfeɛ aduosianum.Sɛ wokɔ Asia anaafoɔ fa mu a,nnwodwoɔ ano yɛ den wɔ hɔ pa ara,na nnipa ɛwu wɔ hɔ no bɛyɛ ɔha mu nkyekyɛmu aduanan,wiase afanaa nyinaa.Nnwodwoɔ a ɛyɛ ischemic no si mpɛn dodoɔ du kyɛn haemorrhagic nnwodwoɔ no.

## Nhwehwɛmu
Bɛyɛ sɛ afe mpem mmienu ne dunson(2017)no,na angioplasty ne stents reyɛ nhwehwɛmu ahunu ayarehwɛ ho mfasoɔ a ɛwɔ saa nhyehyɛeɛ no mu de atoto statins,antithrombotics,anaa antihypertensive nnuro ayarehwɛ ho.

## Hwɛ Nso
* Anoxic depolarization in the brain
* Cerebrovascular disease
* Dejerine–Roussy syndrome
* Functional Independence Measure
* Lipoprotein(a)
* Mobile Stroke Unit
* Ultrasound-enhanced systemic thrombolysis
* Weber's syndrome
* World Stroke Day

## Beaeɛ A Menyaa Mmoa Firiiɛ